NORAKSTS

|  |  |
| --- | --- |
| 31.01.2019. | Nr.1/16 |

**zemes starpgabala Viskaļu ielā 85B, Jelgavā,**

**atsavināšana**

(ziņo I.Škutāne)

Saņemts Ivana Bergmaņa iesniegums, kurā lūdz atsavināt Jelgavas pilsētas pašvaldībai piederošo zemesgabalu Viskaļu ielā 85B, Jelgavā, kas atrodas starp viņam piederošajiem zemesgabaliem Viskaļu ielā 85A un 87B, Jelgavā un Viskaļu ielas sarkano līniju.

Zemesgabali Viskaļu ielā 85A (kadastra apzīmējums 09000290651) un 87B (kadastra apzīmējums 09000290232), Jelgavā reģistrēti Jelgavas pilsētas zemesgrāmatas nodalījumos Nr.100000014685 un Nr.1617 uz Ivana Bergmaņa vārda.

Saskaņā ar Jelgavas pilsētas domes 2018.gada 27.septembra lēmumu Nr.12/10 “Starpgabala statusa noteikšana zemes vienībām”, zemes vienībai ar kadastra apzīmējumu 09000180388 Viskaļu ielā 85B, Jelgavā, ir noteikts starpgabala statuss.

Starpgabals nav izmantojams patstāvīgi funkcionējošas apbūves veidošanai un ir pievienojams blakus esošajam zemes īpašumam Viskaļu ielā 87B, Jelgavā.

Zemes starpgabals 1538 m2 platībā ar kadastra apzīmējumu 09000180388 Viskaļu ielā 85B, Jelgavā (turpmāk-Starpgabals) ir neapbūvēts, reģistrēts Jelgavas pilsētas zemesgrāmatas nodalījumā Nr.100000583440 ar kadastra Nr.09000180422 uz Jelgavas pilsētas pašvaldības vārda.

Saskaņā ar Jelgavas pilsētas pašvaldības 2017.gada 23.novembra saistošajiem noteikumiem Nr.17-23 “Teritorijas izmantošanas un apbūves noteikumu un grafiskās daļas apstiprināšana”, Starpgabala lietošanas mērķis ir rūpnieciskās ražošanas apbūve.

Publiskas personas mantas atsavināšanas likuma (turpmāk-Atsavināšanas likums) 4.panta ceturtās daļas 1.punktā noteikts, ka pašvaldības nekustamā īpašuma atsavināšanu var ierosināt zemes īpašnieks, ja viņš vēlas nopirkt zemes starpgabalu, kas piegul viņa zemei.

Atsavināšanas likuma 8.pantā noteikts, ka atsavināšanai paredzētā nekustamā īpašuma novērtēšanu organizē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.

 2019.gada 9.janvārī nekustamā īpašuma vērtētājs Guntars Pugejs (Latvijas īpašumu vērtētāju asociācijas Kompetences sertifikāts nekustamā īpašuma vērtēšanai Nr.79, derīgs līdz 2019.gada 16.jūnijam) novērtēja Starpgabalu un noteica tā vērtību 5800 *euro*.

Valsts zemes dienesta Nekustamā īpašuma Valsts kadastra informācijas sistēmā Starpgabala kadastrālā vērtība ir noteikta 6370 *euro*.

Atsavināšanas likuma 3.panta pirmās daļas 2.punkts nosaka, ka publiskas personas nekustamo mantu var atsavināt, pārdodot par brīvu cenu. Minētā likuma 37.panta pirmās daļas 1.punkts nosaka, ka pārdot publiskas personas mantu par brīvu cenu var, ja nekustamo īpašumu iegūst šā likuma [4.panta](https://likumi.lv/doc.php?id=68490#p4) ceturtajā daļā minētā persona. Šajā gadījumā pārdošanas cena ir vienāda ar nosacīto cenu ([8.pants](https://likumi.lv/doc.php?id=68490#p8)).

2019.gada 11.janvārī Jelgavas pilsētas pašvaldības īpašuma atsavināšanas komisija noteica Starpgabala nosacīto cenu 6700 *euro* un nomaksas termiņu – 5 gadus.

Atsavināšanas likuma 36.panta trešā daļa noteic, ka pārdodot publiskas personas nekustamo īpašumu uz nomaksu, nomaksas termiņš nedrīkst būt lielāks par pieciem gadiem.

Saskaņā ar likuma “Par pašvaldībām” 21.panta pirmās daļas 17.punktu, Publiskas personas mantas atsavināšanas likuma 3.panta pirmās daļas 2.punktu, 4.panta ceturtās daļas 1.punktu, 8.pantu, 36.panta trešo daļu, 37.panta pirmās daļas 4.punktu, 44.panta astotās daļas 1.punktu, Jelgavas pilsētas pašvaldības īpašuma atsavināšanas komisijas 2019.gada 11.janvāra lēmumu un Ivana Bergmaņa iesniegumu,

**JELGAVAS PILSĒTAS DOME NOLEMJ:**

1. Atsavināt Jelgavas pilsētas pašvaldībai piederošu zemes starpgabalu Viskaļu ielā 85B, Jelgavā (kadastra numurs 09000180422, kadastra apzīmējums 09000180388, platība 1538 m2), pārdodot to piegulošo zemesgabalu īpašniekam Ivanam Bergmanim par nosacīto cenu 6700,00 *euro* (seši tūkstoši septiņi simti *euro*), nosakot maksimālo nomaksas termiņu – 5 gadus.
2. Jelgavas pilsētas pašvaldības īpašuma atsavināšanas komisijai veikt visas nepieciešamās darbības lēmuma izpildei.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja S.Ozoliņa

2019.gada 1.februārī